OzLabs/hebrew-wiki-articles huggingface dataset:
כרישון סרה

כרישון סרה (שם מדעי: Hemipristis serra) הוא מין נכחד של דג סחוס מסדרת הכרישאים, אשר התקיים במשך המיוקן לאורך חופי אמריקה הצפונית. הוא תואר למדע ב-1843 בידי החוקר האמריקאי לואי אגאסי, על סמך ממצאי מאובנים של שיניים שהתגלו ב"תצורות גאטון" שבפנמה שלחופי האוקיינוס האטלנטי. מאובנים נוספים שלו התגלו בדרום פלורידה.
== מאפיינים ==
כרישון זה הוא קרובו לסוג (שכיום נחשב למונוטיפי) של כרישון פלג-שן מהמשפחה כרישי סמור, אשר חי כיום במימי האזור האינדו-פסיפי ומגיע לאורך 2.4 מטרים. ואולם קרובו הנכחד הגיע לפי הערכות שיניו לאורך כללי של 6 עד 7 מטרים, דומה לזה של עמלץ לבן וייתכן שהיה גדול עוד יותר, אך מאחר ששלדו הסחוסי אינו התאבן המידע על כך חסר.

ככל הנראה עקב גודלו היה טורף-על שניזון מיונקים ימיים כמו תחשי הנהרות. ממצאי נשיכות שלו התגלו על פרט של מטקסיתריום, כנראה הובילו למותו. עם זאת הוא עצמו כנראה נטרף לעיתים בידי המגלודון, גדול הכרישים מעולם והצעירים שלו נטרפו בידי פטישן גדול. שני המינים התגלו לצידו בב"תצורות גאטון" בפנמה.

מאובני שיניים אלה לעיתים קרובות נאספים לאוספים מועדפים בידי אספנים, לאורך חופי דרום פלורידה.

==קישורים חיצוניים==

==הערות שוליים==

קטגוריה:מאובני טקסונים שתוארו ב-1843
קטגוריה:כרישי סמור
קטגוריה:דמויי כריש מהקנוזואיקון
קטגוריה:מגה-פאונה ימית של הנאוגן
קטגוריה:בעלי חיים שחיו במיוקן באמריקה הצפונית
מיני-מי

מיני־מי הוא דמות בדיונית בסדרת סרטי "אוסטין פאוורס" שמגולמת על ידי השחקן ורן טרויר בסרטים "אוסטין פאוורס: המרגל שתקע אותי" ו"אוסטין פאוורס - גולדממבר".<ref></ref>

== היסטוריה ==
מיני־מי הוא שיבוט ננסי ששובט על ידי משרתיו של ד"ר רשע לפני החזרתו בזמן ל-1969. השיבוט דומה לד"ר רשע כמעט בכל היבט, חוץ מהעובדה שגודלו קטן ממנו פי שמונה. למיני־מי כמעט אין דיאלוג בסרטים, חוץ מהפעמים שהוא מצטרף לצחוק של ד"ר רשע. למרות גודלו הקטן, מיני־מי הוא לוחם מיומן ועוצמתי, ואף נלחם בדו-קרב מול אוסטין פאוורס בסרט "אוסטין פאוורס: המרגל שתקע אותי" עד שפאוורס ניצל את גודלו הקטן של מיני־מי וניקז אותו החוצה מהחללית שבה נלחמו. למרות היותו שיבוט ננסי של ד"ר רשע, מיני־מי נדמה להיות הרבה יותר חזק משותפו הגדול, כפי שאפשר לראות בסצנה ב"אוסטין פאוורס: גולדממבר" בסצנת הרמת המשקולות בכלא.

== בתרבות הפופולרית ==
ב-1999, מיני־מי הופיע בתפקיד קמע בסרטון של הקליפ "Beautiful stranger" של מדונה.

ב-2021, הופץ בהונגריה סרטון המבוסס על סצנת ההיכרות עם מיני־מי. מטרת הסרטון הייתה להדגיש את הדמיון בין המועמד לראשות הממשלה פטר מארקי זאי (מיני־מי) וראש הממשלה לשעבר פרנץ גיורצ'אני (ד"ר רשע).<ref></ref>

בסרט "ספייס ג'אם: אגדה חדשה" כשהדמויות של לוני טונס מתפזרות ליקומים שונים של סרטי האחים וורנר, אלמר פאד הופך זמנית למיני־מי.

== הערות שוליים ==

קטגוריה:דמויות משנה
קטגוריה:אוסטין פאוורס
קטגוריה:שיבוט בקולנוע
לביא"ה

[[יעה אופני ממוגן לביא"ה של חיל ההנדסה הקרבית של צה"ל.]]
לביא"ה (ראשי תיבות של לוחם ביעה אופני הנדסי), היא יעה אופני ממוגן מדגם קטרפילר 966 עם עמדת מפקד מיוחדת החמושה במקלע וחרך ירי. הלביא"ה שוקלת כ-25 טונות ובעלת מנוע דיזל בהספק של בדגם 966G. הלביא"ה מופעלת על ידי מערך הצמ"ה של חיל ההנדסה הקרבית, צה"ל. 

הלביא"ה נועדה למשימות סער, פינוי מכשולים ומחסומים מאולתרים, פתיחת צירים בשטח בנוי והריסת בתים בעת לוחמה בשטח בנוי. המקלע מוסיף ללביא"ה אפשרות להשבת אש והסתערות. בנוסף למשימות לחימה וסער, הלביא"ה משמשת לעבודות בנייה, חפירה והקמת ביצורים. בפרט, היא משמשת לפירוק והקמה של מחסומי דרכים על ידי שפיכת ערימות עפר באמצע הכביש ובאמצעות הזזת בטונדות (קוביות בטון כבדות) לרוחב הכביש. בשנת 2005 החל צה"ל להשתמש ביעים גם להריסת מבנים כחלק מפעילות מבצעית ומבצעי "סיר לחץ". הסיבה לכך היא ניידותו של היעה, הגבוהה יותר מזו של דחפור D9 משוריין וכן הרצון להימנע מפגיעה בתשתית האזרחית פלסטינית שכן ה-D9 הורס את הכבישים שעליהם הוא עובר בגלל היותו בעל מזקו"ם החורץ את הקרקע. יעה אופני מועדף במבצעים פשוטים כאשר המבנה קטן ופשוט, וכן כאשר לא נשקף איום מצד נשק כבד או ירי מקלעים אל עבר הכוח. במקרים בהם מדובר במבנה גדול או יש סכנה לירי כבד ומטענים, צה"ל מעדיף להשתמש בדחפורי D9 הממוגנים בכבדות או במחפרים ממוגנים.

במבצע שובר גלים נעשה שימוש תדיר בלביא"ה, בעת פשיטות, מעצרים ופעולות סיר לחץ בערים הפלסטיניות. במבצע בית וגן ביולי 2023 נעשה שימוש במספר לביא"ות לצד דחפורי ה-D9 הזחליים שחרשו את הכבישים נגד מטעני גחון. במהלך הלחימה ביהודה ושומרון בזמן מלחמת חרבות ברזל נעשה שימוש רב בלביא"ה, לצד דחפורי D9 זחליים משוריינים. כמו כן נעשה שימוש בלביא"ה גם בלחימה ברצועת עזה.

== כלי צמ"ה ממוגנים אחרים ==

== ראו גם ==
* מערך הצמ"ה של חיל ההנדסה הקרבית
* יעה אופני קטרפילר 966
* לוחמה בשטח בנוי

== הערות שוליים ==

קטגוריה:חיל ההנדסה הישראלי
קטגוריה:כלי רכב משוריינים ישראליים
קטגוריה:ציוד מכני הנדסי
קטגוריה:חיל ההנדסה הישראלי: אמצעי לחימה
קטגוריה:כלי רכב הנדסיים משוריינים
אנדרטת הקרון (נתניה)

פנים הקרון שאליו נדחסו כמאה אנשים
אנדרטת הקרון בנתניה היא אנדרטה לזכר קורבנות השואה הניצבת במתחם בית יד לבנים בנתניה. ניצב בה קרון מספר "מינכן 246 12", הדומה לעשרות אלפי קרונות רכבות משא שהובילו בשנים 1941–1945 מיליוני יהודים מכל קצות אירופה אל מחנות הריכוז, העבודה והמוות. מסביב למסע הסעת היהודים בקרונות הרכבת האלה בנה השלטון הנאצי מנגנון שיקרי ומתוחכם, אשר נועד לייצר אשליה שהיהודים מוסעים מבתיהם למזרח אירופה למטרת עבודה ויישוב מחדש. בכול קרון נדחסו כ–100 אנשים, ילדים, נשים וגברים, צעירים וזקנים. הנסיעה ארכה כיממה ולעיתים אף יותר. במשך הנסיעה, התנאים היו מחרידים: צפיפות עד כדי מחנק, רעב, צמא ואי ידיעה מהי מטרת הנסיעה. כמיליון וחצי מתוך מיליוני היהודים האלה נפטרו כבר במהלך הנסיעה, ורק מעטים מאוד הצליחו להימלט מהם. עשרות פעולות פרטיזניות התבצעו במטרה לעכב או למנוע את נסיעת הרכבות.מרכז
== היסטוריה ==
הקרון, שמשקלו 10 טון, נבנה בתחילת שנות העשרים של המאה שעברה.

היוזמה להבאת קרון שואה מקורי ארצה הייתה של טַטְיַאנָה-מַתַּנְיָה רוּגֶה מברלין ורוני מאיר דותן מתל אביב, העוסקים בהתנדבות במחקר ובהנצחה של קורבנות השואה. לאחר חודשים של חיפושים, אותר הקרון הזה במגרש גרוטאות באאכן, על גבול גרמניה–בלגיה. הקרון נבדק לאימות הזיהוי שלו. בסיוע תרומות הוא נרכש, הובל לישראל, הועמד על מקומו ושופץ. במהלך השיפוץ נתגלו שלושה מגני דוד חרוטים במקומות שונים על שלדת הקרון.

הקרון משמש לפעילויות הדרכה וחינוך בנושא השואה, בשילוב עם ניצולי שואה וסיפוריהם האישיים. הוא הוכר כאחד מ-24 קרונות שואה בעולם המשמשים להנצחת זכר השואה.
ימין

== ראו גם ==
* טרנספורט

== קישורים חיצוניים ==

* [https://www.youtube.com/watch?v=My9lWazgeaQ&t=1271s קרון 12246], סיפור איתורו, רכישתו והבאתו של הקרון והפעילות בו, באתר יוטיוב, 5 בפברואר 2017
* [https://www.youtube.com/watch?v=geYeA6Ip9eI טקס פתיחת אתר קרון השואה נתניה], באתר יוטיוב, 27 בינואר 2015
מרכז

==הערות שוליים==

קרון
פרטיופליס

פרטיופליס (שם מדעי: Pratifelis; מלטינית: "pratum" - שדה/מישור ו-"felis" - חתול) הוא סוג טורף ממשפחת החתוליים, אשר חי במשך תקופת המיוקן באמריקה הצפונית שלפני 10.3 עד 4.9 מיליון שנה מזמננו.

הפרטיופליס ידוע ממספר מאובנים שנאספו ב-1911 בקנזס ותואר ב-1934 בידי החוקר קלוד ו. היברד והוא כולל מין יחיד - Pratifelis martini, הקרוי על שם H.T. Martin שאסף את הדגימה.

==מאפיינים==
הממצאים שלו שכללו שרידי שיניים ולסת תחתונה העלו שהיה קרוב לחתולים הקטנים וקשור מעט לשונר או לסוג פסדאלורוס הנכחד. מבנה השיניים ובייחוד הטוחנות שהתגלו היו כבדות יחסית, מה שאפיין אותו בלסתות קצרות יחסית בעלות עוצמה חזקה. ככל הנראה היה גדול יותר מפומה ומהגדולים שבחתולים הקטנים מעולם. מספר חוקרים טוענים שמבנה הלסת מרמז שהיה קרוב יותר לשנחרבים ששגשגו לאורך המיוקן בצפון אמריקה, אך הדבר נתון בוויכוח מדעי.

מאחר שחתול זה התקיים בערבות עשב שופעות ייתכן שהיה צייד מהיר של פרסתנים בינוניים עד גדולים שצד בדומה לפומה המודרנית.

==קישורים חיצוניים==

==הערות שוליים==

קטגוריה:חתוליים פרהיסטוריים
קטגוריה:יונקים שחיו במיוקן באמריקה הצפונית
קטגוריה:מגה-פאונה של הנאוגן באמריקה הצפונית
קטגוריה:מאובני טקסונים שתוארו ב-1934
גשר זיגזג

גשר זיגזג ב[[מוזיאון הארמון הלאומי בטאיפיי.]]
גשר זיגזג הוא גשר להולכי רגל המורכב מכמה מקטעים, שכל אחד מהם מוצב בזווית כלשהי ביחס למקטעים הצמודים אליו, ולרוב עם פניות לסירוגין ימינה ושמאלה. מבנה הזיג-זג מגביר את היציבות, וכן משמש כאמצעי לעיצוב נוף בחצותו בריכות נוי. גשרי זיגזג בנויים בדרך כלל מקורות עץ או מלוחות אבן.

גשרי זיגזג משולבים לעיתים קרובות בגנים סיניים, יפניים, ובגני זן. בגנים הסיניים יהיה זה בדרך כלל גשר תשע פניות מסורתי.
כיום משולבים גשרי זיגזג בגנים מודרניים, בפארקים עירוניים ציבוריים ובגנים בוטניים.

לגשר זיגזג יש יתרון יציבות בחצייה של קרקע בוצית או ביצה: בעוד שגשר ישר עלול לנטות עקב תנועה של העמודים בבוץ הרך או במקרה של קורות עץ המונחות על פני מים, בגשר הזיגזג כל קטע של הגשר תומך הדדית באחר מפני פיתול והתהפכות.

== פילוסופיה ==
מבחינה פילוסופית, המטרה בשימוש בגשר כזה, שנבנה על פי פילוסופיית הזן ותורותיו, היא למקד את הקשב של ההולך למקום ולזמן – "להיות כאן, עכשיו". מכיוון שלעיתים אין לגשר מעקות, בהחלט ייתכן שהולך לא קשוב ייפול אל המים.

הזג-זג של שבילים וגשרים פועל גם לפי עיקרון הפנג שווי.

== ראו גם ==
* גשר אבני מדרך

== קישורים חיצוניים ==

זיגזג
קטגוריה:גן יפני
נמל התעופה קאלמאר

נמל התעופה קאלמאר (בשוודית: Kalmar flygplats) הוא נמל תעופה בדרום־מזרח שוודיה. שדה התעופה ממוקם כ-5 קילומטרים מערבית למרכז העיר קאלמאר.

== חברות תעופה ויעדים ==
חברות התעופה הבאות מפעילות טיסות סדירות וצ'רטר בנמל התעופה קאלמאר, והן: אייר דולומיטי (מנמל התעופה הבין-לאומי של פרנקפורט) וסקנדינביאן איירליינס (מנמל התעופה סטוקהולם ארלנדה).

== קישורים חיצוניים ==

* 

קטגוריה:שוודיה: שדות תעופה
טסט נהיגה

בוחנת מסבירה לנהגת כיצד המבחן יתנהל
טסט נהיגה הוא הליך שנועד לבחון את כשירותו של אדם לנהוג ברכב מנועי. טסט הנהיגה מתקיים בצורות שונות ברחבי העולם, ולעיתים קרובות חייבים לעבור אותו בהצלחה על מנת לקבל רישיון נהיגה. טסט הנהיגה כולל בדרך כלל שני מרכיבים – המבחן המעשי שנועד להערכת יכולות הנהיגה של אדם בסיטואציות אמיתיות, והמבחן עיוני (מבחן התיאוריה), הנועד לאמת שלאדם יש את הידע החיוני ביותר הנוגע לחוקים ותקנות הנהיגה.

מבחן הנהיגה הלאומי הראשון בעולם התקיים בצרפת בשנת 1899. מאז, מבחני הנהיגה הפכו לחלק בלתי נפרד מתהליך מתן רישיון הנהיגה בכל העולם, המשמשים כמנגנון הנועד לקדם את הבטיחות בדרכים לכולם.

המבחן העיוני הוא בדרך כלל סטנדרטי, כלומר כולם עוברים את אותו המבחן בתנאים זהים. סטנדרטיזציה זו מסייעת להבטיח את ההגינות של תהליך ההערכה. את המבחן העיוני ניתן לעשות בכתב או בעל פה ולעיתים קרובות ניתן לערוך אותו באמצעות מחשב. בדרך כלל תוכן המבחן העיוני מורכב משאלות הקשורות לתמרורים וחוקי התעבורה של אותה המדינה בלבד. בנוסף במדינות מסוימות נהוג גם לכלול במבחן העיוני שאלות הקשורות לבטיחות בדרכים, או שאלות הקשורות להיבטים הטכניים שנוגעים לתפעול ולתחזוקה של הרכב. במדינות רבות בעולם חייבים קודם לעבור את המבחן העיוני לפני שניתן להתקדפ למבחן המבחן המעשי.

== הדרישות במבחן המעשי ==
בהתאם למדינה ולסוג רישיון הנהיגה, המבחן המעשי כולל בדרך כלל נהיגה בכביש ציבורי, וכן בדיקות תמרון שונות, המתבצעות לרוב בסביבה מבוקרת כגון:
* נסיעה הלוך ושוב בין מספר קונוסים
* נסיעה ברוורס מעבר לפינה או לתוך מקום חניה, עם או בלי מטען נגרר או סמי טריילר
* פנייה ויציאה מצומת עם רמזורים
* ביצוע עצירת חירום
* כיצד לוודא שאופנוע יישאר יציב במהירויות נמוכות
* חניה במקביל
* זינוק בעלייה, חניה בשוליים של מדרון באוטו עם הילוכים
* שינויי נתיב
* כניסה ויציאה מצמתים

== ראו גם==
* רישיון נהיגה
* מבחן נהיגה מעשי בישראל
* מבחן נהיגה עיוני בישראל

קטגוריה:בדיקות
קטגוריה:נהיגה
רענניה (חברה)

רענניה הייתה חברה שנוסדה לשם הבראה, טיוב והשבחת ארץ ישראל ואשר הקימה את מושב תל צור.

==היסטוריה==
החברה נוסדה בשנת 1918 במוסקבה על ידי יהודה יונוביץ, יעקב בוקשטיין ומאיר פייבל שפירא ואספה השקעות ממשקיעים ברוסיה. בעקבות התהפוכות ברוסיה, הגיעו חלק מפעיליה לארץ ישראל והקימו את החברה מחדש הפעם כחברה ארץ-ישראלית, ביולי 1921. אספה כללית לייסוד החברה התקיימה בנובמבר 1921 בתל אביב.

בראשיתה הנהלת החברה מנתה חמישה חברים: יהודה יונוביץ שהיה גם מנהל המשרד, יחיאל יוסף ליבונטין שהיה גם מנהל טכני, יחזקאל גרינברג, ד"ר תאודור זלוציסטי והמהנדס יוסף לוי. בשנת 1921 עסקה בייבוש ביצות בחולדה עבור הקרן הקיימת ובשנת 1922 ייבשה ביצות בעמק יזרעאל ובנהלל.

בתחילת 1923 דרשו חלק מהמשקיעים ברוסיה את כספם בחזרה, ובית משפט השלום העברי פסק שיש להשיב להם את הכסף.

אחד ממנהלי החברה בשנות ה-20 היה שלום מאיר.

בשנות ה-30 עסקה החברה בהקמת מושב תל צור. הנהלת החברה בשנת 1935 כללה את יהושע סופרסקי, מ. סלצובסקי, אריה שנקר, ל. סקורוחוד, ש. גולדברג, מ. עוזיאלי, יעקב בוקשטיין, שלמה זלצמן ושבתי שפטיל מירנבורג.

החברה המשיכה להתקיים לפחות עד סוף שנות ה-50 של המאה ה-20.

==קישורים חיצוניים==
* [https://bia.co.il/חברה-להשבחת-הארץ-רענניה-בעמ/ חברה להשבחת הארץ רענניה בע"מ], אתר ברלב ושות', רואי חשבון
* [http://www.zionistarchives.org.il/Pages/ArchiveSearchResults.aspx?k=רענניה&t=T2 רענניה], באתר הארכיון הציוני המרכזי

==הערות שוליים==

קטגוריה:חברות ביישוב
טום שלח

טום שלח (נולד ב-10 ביולי 1996) הוא כדורגלן ישראלי המשחק בעמדת המגן הימני בהפועל כפר סבא.

==קריירה==
שלח נולד בתל אביב-יפו. אביו הוא כדורגלן העבר אמיר שלח, סבו מצד אמו הוא יצחק שום וסבו מצד אביו הוא שחקן ומאמן העבר בכדורסל שמעון שלח. שלח התחיל את הקריירה שלו בקבוצת הילדים של מכבי תל אביב, בגיל 15 הצטרף למחלקת הנוער של בית"ר טוברוק ולבסוף הצטרף להפועל רמת השרון.

בקיץ חתם במכבי קריית גת מליגה א' דרום במדיה שיחק 23 משחקים בליגה. בקיץ חתם בהפועל כפר סבא מהליגה הלאומית בה מחזיק סבו, יצחק שום, בבעלות הקבוצה. שלח היה שותף לחזרה של הקבוצה לליגת העל בסיום עונת 2018/2019. לאחר ירידת הליגה בעונת 2020/2021 שוחרר מהמועדון, אך כעבור שנה חזר לסגל הקבוצה, לאחר שבעונת 2021/2022 נבצר ממנו לשחק עקב תסמונת המדור ממנה סבל.

==קישורים חיצוניים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי קריית גת
קטגוריה:כדורגלני הפועל כפר סבא
קטגוריה:בוגרי תיכון עירוני ד' (תל אביב)
קטגוריה:ישראלים שנולדו ב-1996
קאווין תאמסצ'נאן

קאווין תאמסצ'נאן (בתאית: กวินทร์ ธรรมสัจจานันท์; נולד ב-25 בינואר 1990) הוא כדורגלן תאילנדי המשחק בעמדת השוער במואנת'ונג יונייטד.

==קריירת מועדונים==
קאווין התחיל את הקריירה שלו בקבוצת הכדורגל של מכללת אסומפטיבן ת'ומברי ובשנת הצטרף לראג'פראצ'ה. שנה לאחר מכן חתם במואנת'ונג יונייטד מהליגה התאילנדית השנייה עמה עלה לליגת העל התאילנדית בסיום העונה ועונה לאחר מכן אף זכה עמה באליפות תאילנד, תואר עליו שמרה גם עונה לאחר מכן. באוקטובר מאמן נבחרת תאילנד בריאן רובסון המליץ עליו למנצ'סטר יונייטד שזימנה אותו למבחנים. אולם כעבור זמן קצר פרק את הכף היד שלו נעדר חודשיים מהמגרשים ובשל כך גם לא יצא למבחנים. בתחילת עונת נפצע בשוק ונעדר כ-7 חודשים מהמגרשים. זמן קצר לאחר חזרתו למגרשים פרק את הכתף וסיים את העונה. ב-2 בפברואר 2016 עצר שלושה פנדלים בחצי גמר מוקדמות ליגת האלופות האסיאתית.

ב-10 בינואר 2017 קאווין חתם לחמש שנים בלוון מליגת הבלגית השנייה. עד מהרה הפך לשוער הראשון של המועדון עד שבאוקטובר 2018 נפצע בכף הרגל ונעדר כחודשיים מהמגרשים, דבר שהוביל לכך שהפסיד את מקומו בהרכב.

ב-4 בפברואר 2020 הושאל לעונה לקונסאדולה סאפורו מליגת העל היפנית, במדיה לא רשם דקות משחק. ב-4 בינואר 2022 חזר לתאילנד והושאל לפורט.

ב-9 באוגוסט 2022 חזר לקדנציה שנייה במאונת'ונג יונייטד.

==קריירה בינלאומית==
ב-20 במאי 2008 קאווין ערך את הופעת הבכורה שלו בנבחרת תאילנד בניצחון 0-7 נגד . השתתף עם הנבחרת במשחקי אסיה ובאותה שנה זכה עמה בגביע מזרח אסיה בכדורגל.

בדצמבר זומן לסגל הנבחרת לקראת גביע אסיה בכדורגל 2019 אך שוחרר ממנו עקב פציעה.

==תארים==
; ראג'פראצ'ה
*הגביע התאילנדי: 

; מואנגת'ונג יונייטד
*ליגת העל התאילנדית: , , , 
*הליגה התאילנדית השנייה: 
*הגביע התאילנדי: 
*גביע הליגה התאילנדי: 

; נבחרת תאילנד
*גביע מזרח אסיה בכדורגל: , , 
*גביע המלכים: , 

==קישורים חיצוניים==

קטגוריה:כדורגלנים תאילנדים
קטגוריה:שוערי כדורגל תאילנדים
קטגוריה:כדורגלני מואנגת'ונג יונייטד
קטגוריה:כדורגלני לוון
קטגוריה:כדורגלני נבחרת תאילנד
קטגוריה:ילידי 1990
מייקל קואוטס

מייקל קואוטס (בשם מלא באנגלית: Michael Lloyd Coats; נולד ב-16 בינואר 1946, סקרמנטו) הוא טייס קרב אמריקאי ואסטרונאוט לשעבר בתוכנית מעבורות החלל של נאס"א.

==קורות חיים==
מייקל קואוטס נולד בעיר סקרמנטו שבמדינת קליפורניה. לאחר סיום בית הספר הוא למד באקדמיה הימית של ארצות הברית וסיים אותה בשנת 1968 עם תואר ראשון במדעים. בשנת 1977 קואוטס קיבל תואר שני בניהול מדע מאוניברסיטת ג'ורג' וושינגטון ובשנת 1979 תואר שני בהנדסת אווירונאוטיקה מבית הספר של הצי ללימודים מתקדמים. 

בספטמבר 1969 קואוטס החל קורס טיס. הוא קיבל הסמכה כטייס "ווט A-7 קורסייר II" והוצב בנושאת מטוסים Kitty Hawk. בתקופה זו הוא ביצע 315 טיסות מבצעיות במלחמת וייטנאם.
בהמשך הוא חזר לארצות הברית והיה מדריך טיס וטייס ניסוי. בין היתר הוא היה חבר בצוות שבדק מטוסים מדגים "דאגלס A-4 סקייהוק".

==שרות בתחום החלל==
בשנת 1978 קואוטס נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1984 הוא השתתף במשימת STS-41-D כטייס במעבורת החלל דיסקברי בטיסטה הראשונה. בפברואר 1985 הוא מונה למפקד צוות STS-61-H שבוטלה בעקבות אסון צ'לנג'ר. במשימת STS-29 בשנת 1989 קואוטס היה מפקד צוות. בשנת 1991 הוא טס לחלל בפעם השלישית והיה מפקד משימה STS-69 על סיפון מעבורת החלל דיסקברי.

==לאחר פרישה מנאס"א==
בשנת 1991 קואוטס פרש והחל לעבוד בחברות פרטיות שקשורות לתעשיית החלל לרבות לוקהיד מרטין. בשנת 2005 הוא מונה למנהל מרכז החלל ג'ונסון וכיהן בתפקיד עד לשנת 2012.

==קישורים חיצוניים==

* [http://www.spacefacts.de/bios/astronauts/english/coats_michael.htm קורות חיים]
* [https://www.epnaao.com/BIOS_files/1-REGULAR%20MEMBERS-195/Coats-%20Michael%20L%20(2).pdf ביוגרפיה]
* [https://historycollection.jsc.nasa.gov/JSCHistoryPortal/history/oral_histories/CoatsML/coatsml.htm ראיונות של מייקל קואוטס]

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:בוגרי אוניברסיטת ג'ורג' וושינגטון
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:אמריקאים מעוטרי אות לגיון ההצטיינות
קטגוריה:אמריקאים שנולדו ב-1946
דוק וריידר

דוק וריידר (באנגלית: Doc and Raider) הייתה סדרת רצועות קומיקס, שנוצרה על ידי הקומיקסאי שון מרטין .<ref name="willhoite">Michael Willhoite, "Review: Caught on Tape: An Anthology of Doc and Raider Cartoons".</ref> רצועת הקומיקס החלה להתפרב בעיתונים ובמגזינים להט"בים ב-1987.<ref name="rasporich">Beverly J. Rasporich, Made-in-Canada Humour: Literary, Folk and Popular Culture.</ref> רצועת הקומיקס מתאתרת שני גברים גאים, דוק (סופר במקצועו) וריידר (עובד בניין במקצועו) שגרו אחד עם השני כשותפים לחדר, ולבסוף נהיה זוג. הסדרה, על אף שהיא הומוריסטית בעיקרה, התייחסה גם לבעיות רציניות בקהילה הגאה, כגון הומוסקסואליות ודת, HIV, אלימות במשפחה וקיום יחסי מין לא מוגנים.<ref name="twentymillion">John Dececco and Steven M. Kates, Twenty Million New Customers!: Understanding Gay Men's Consumer Behavior.</ref>

רצועת הקומיקס המקורית הוצגה ב-1987–1997. מרטין החיה את רצועת הקומיקס, בתור ובקומיקס, ב-2006. רצועת הקומיקס האחרונה בסדרה פורסמה ב-13 ביולי 2020.<ref name="lambiek.net"></ref>

בנוסף לרצועה הקומיקס הרגילה, דוק וריידר הופיעו בקמפיינים של חינוך מיני למין בטוח יותר בסוף שנות ה-80 ותחילת שנות ה-90 של המאה ה-20.

סרט תיעודי על רצועת הקומיקס, Raider in Canada: A Portrait of Sean Martin, יצאה ב-1998.<ref>Eric R. Wright, Teaching the Sociology of HIV/AIDS: Syllabi, Lectures, and Other Resources for Instructors and Students.</ref>

ב-2002, הדמויות דוק וריידר הפיעו בשני סיפורים, שפורסמו בשני אנתולוגיות שנמכרו, כדי לגייס כספים לחנות הספרים Little Sister's Book and Art Emporium .<ref name="Detained">[http://www.xtra.ca/BinaryContent/pdf/JaneRule-LittleSisters-testimony.pdf Detained at Customs: Jane Rule testifies at the Little Sister's trial] .</ref>

לסדרת רצועת הקומיקס פורסמו למעלה מ-5,600 רצועות קומיקס. סדרה זו מהווה אחת מסדרות רצועות הקומיקס הלהט"ביות הוותיקיות והארוכות ביותר.

== קישורים חיצוניים ==
* 

== הערות שוליים ==

קטגוריה:רצועות קומיקס
קטגוריה:להט"ב בקנדה
קטגוריה:דמויות הומוסקסואליות
נסים ואמו

נסים ואמו (בצרפתית: Nassim Ouammou; נולד ב-27 באפריל 1993 בסנט אטיין שבצרפת) הוא כדורגלן צרפתי המשחק בעמדת המגן השמאלי.

== קריירת מועדונים ==
ואמו גדל במחלקות הנוער של סנט אטיין, פירמיני ומאריטימו. הוא החל את הקריירה המקצוענית שלו בקבוצות אנדרזיו, אתלטיקו מרסיי, מילוז' ורודז מהליגות הנמוכות בצרפת.

ב-26 ביוני 2019 חזר ואמו לרודז, לאחר העפלת הקבוצה לליגת המשנה הצרפתית. הוא שיחק במועדון במשך שלוש עונות וחצי, בהן ערך 101 הופעות ליגה והבקיע שני שערים.

ב-29 בינואר 2023 חתם ואמו במכבי נתניה מליגת העל הישראלית. ב-31 בינואר ערך את הופעת הבכורה שלו במועדון, בתיקו 2-2 נגד מכבי חיפה במסגרת שלב רבע הגמר של גביע המדינה לעונת 2022/2023. ב-4 בפברואר ערך את הופעת הבכורה שלו בליגה, בניצחון 2-0 על הפועל ירושלים במסגרת המחזור ה-21 לעונת 2022/2023.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:סנט אטיין: כדורגלנים
קטגוריה:כדורגלני בולון
קטגוריה:כדורגלני מכבי נתניה
קטגוריה:כדורגלנים זרים בישראל
קטגוריה:צרפתים ממוצא מרוקאי
קטגוריה:ספורטאים צרפתים בפורטוגל
קטגוריה:ספורטאים צרפתים בישראל
קטגוריה:צרפתים שנולדו ב-1993
אלוויס (מיתולוגיה נורדית)

במיתולוגיה הנורדית, אלוויס (בנורדית עתיקה: Alvíss – "יודע כל") הוא גמד. אלוויס הוא דמות ראשית בשיר "דברי היודע כל" (Alvíssmál) מן האדה הפואטית, שמתוארך לתקופה מאוחרת יחסית לשירים אחרים מהאדה.<ref name=":0"></ref>

בשיר, אלוויס מודיע לאל ת'ור שהוא מתכוון להתחתן עם בתו שלטענתו כבר הובטחה לו. ת'ור, שכלל לא מזהה את אלוויס, מסכים שאלוויס יתחתן עם בתו בתנאי שיענה בצורה נכונה על כל שאלותיו. השאלות של ת'ור, בניגוד לשירים דומים באדה הפואטית כמו דברי ואפרוד'ניר (Vafþrúðnismál) ודברי גרימניר (Grímnismál), לא נוגעות למידע אנציקלופדי אודות המיתולוגיה הנורדית, אלא במילים נרדפות שונות השגורות בפי סוגי ישויות שונות לאותם הדברים. ת'ור שואל את אלוויס 13 שאלות שונות, והוא עונה בצורה נכונה על כל אחת מהן.<ref name=":1"></ref>

בתחילת השיר, ת'ור מתאר את אלוויס כבעל מראה מחריד וכחיוור באזור אפו. אלוויס מסביר את החיוורון שלו בכך שהוא חי מתחת לארץ, ושהוא מתגורר תחת אבן. בסוף השיר, אחרי שת'ור שואל את אלוויס כל שאלותיו, הוא אומר שהוא מעולם לא ראה חכמה כזאת כמו של אלוויס. ת'ור "מכריז" שהוא הוליך את אלוויס שולל, שהשחר הפציע על אלוויס, ושהשמש זורחת בהיכל.<ref name=":1" /> הפרשנות הרווחת לבית זה היא שאלוויס, כמו בסיפורים אחרים אודות גמדים במיתולוגיה הנורדית, נהפך לאבן או אולי מתנפץ בעקבות חשיפתו לשמש.<ref name=":0" />

==קישורים חיצוניים==
* [https://benyehuda.org/read/5590#שִׁירעלאַלְוִיס אלוויסמאל (שירו של אלוויס) מן האדה הפואטית, תרגום לעברית של שאול טשרנחובסקי]

==הערות שוליים==

קטגוריה:מיתולוגיה נורדית
בלאק ג'ק (סרט)

בלאק ג'ק הוא סרט פשע ישראלי משנת 2004 בבימויו אריק לובצקי ומתי הררי, עם גדי סבן, אוראל טימסית, גבי דן ואורי גבריאל בתפקידים הראשיים.

==תקציר העלילה==
ג'קי (גדי סבן) הוא אסיר משוחרר העובד כנער מעלית (בל בוי) במלון השרון. הוא מלווה בחורה יפהפייה בשם דוריאן (רונית ויגלר) לחדרה במלון. לאחר שהם מקיימים יחסים והוא מספר לה על עברו כאסיר היא משכנעת אותו לשדוד את בעלה הבוגדני שמחזיק בכספת יהלומים יקרים.

הוא מצליח לפתוח את הכספת אבל שוטרים מוזעקים למקום והשוטר ראובן (גבי דן) מציע שיתחלקו בשלל והוא ישחרר אותו וג'קי מסכים. השניים מתחילים במסע בזבוזים אבל נעצרים לאחר שנצפו במצלמת אבטחה כשהם מחלקים את השלל. הם נדונים לשנתיים מאסר ומתיידדים באותה התקופה.

עם שחרורם הם פותחים עסק למכירת מכוניות משומשות. יום אחד מגיע אליהם מורדי (הרצל חבקוק) שרוצה למכור את השברולט שלו ובדרך אגב הוא ממליץ לג'קי לבקר בקזינו פיראטי בשם "קזינו הלבבות".

ג'קי מגיע לקזינו ונכנס לאחר שהוא מוסר את שמו של מורדי. הוא מתחיל לשחק בלאק ג'ק מול דילרית קשוחה ונאה בשם סופי (אוראל טימסית). על הקזינו משגיח אילוז (חיים זנאתי) ובעל הקזינו הוא מוסא (אורי גבריאל). ג'קי מפסיד בהתחלה אבל ממשיך להמר בכסף שקיבל לאחר שמסר את השברולט שאינה שלו, באישור מוסא. כשהוא עומד להרוויח "מופעלת" אזעקת משטרה והוא בורח עם אוראל לאחר שהצליח לקחת בחזרה את מפתחות השברולט.

למחרת מגיע למגרש פרנקו (כרמל פרנקו), שומר הראש של מוסא שלא מוציא מילה מפיו, ומביא את ג'קי למוסא ואילוז. מוסא מחרים לו את השברולט ונותן לו זמן להחזיר את חובו בסך 10,000 שקל. ג'קי מבקש מסופי להעיד כי למענה הרוויח במשחק אך היא מסרבת ובמקום זה מציעה לו לשדוד את מוסא אותו היא שונאת מאז שהתנכל לאביה.

ג'קי מצרף למשימה את ראובן. ראובן מבחין באילוז מצמיד חומר נפץ למכוניתו של מוסא ותוקף אותו. ג'קי וראובן כולאים אותו במגרש שלהם והוא מגלה להם כי מוסא מחזיק את כל הכסף בדירתו. ג'קי פורץ לדירה אך מופתע על ידי פרנקו. הוא מכוון את אקדוחו לפרנקו, אך לא יורה ובמקום זאת אומר לפרנקו שמוסא מנצל אותו.

אילוז מצליח לברוח אבל מוסא משיג אותו ומראה לו את מתקן הנפץ שפרנקו מצא. אילוז מבקש סליחה ומספר על תוכניתם של ג'קי וסופי לשדוד אותו. מוסא הורג אותו ופוקד על פרנקו לחסל את ג'קי וסופי. פרנקו מגיע לג'קי אבל לא מסוגל להרוג אותו כי ג'קי חס מקודם על חייו. הוא חוזר למוסא שמוציא מהכספת את הדולרים שהוא עומד להבריח בסירה לקפריסין, הורג אתו ולוקח את המזוודה עם הכסף. ראובן וג'קי תופסים אותו וראובן רוצה להרוג אותו אך ג'קי חס עליו ומשחרר אותו עם חלק מהכסף. ראובן מתנגד לכך, אך ג'קי יורה ברגלו ופוצע אותו. לבסוף נשארים ג'קי וסופי עם הכסף וג'קי מתכנן את המשך חייהם.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|גדי סבן
|ג'קי
|
|-
|אוראל טימסית
|סופי
|דילרית
|-
|אורי גבריאל
|מוסא
|בעל קזינו
|-
|חיים זנאתי
|אילוז
|סגנו של מוסא
|-
|גבי דן
|ראובן
|
|-
|כרמל חיר
|פרנקו
|שומר ראש של מוסא
|-
|רונית ויגלר
|דוריאן
|
|-
|הרצל חבקוק
|מורדי
|
|-
|גלי שקדי כהן
|
|אשתו של אילוז
|-
|ג'וליה מסלאווי
|מהמרת בקזינו
|
|}

==קישורים חיצוניים==

* 
* [https://www.youtube.com/watch?v=qAHle9GzAW0 קדימון לבלאק ג'ק], באתר יוטיוב
* [https://cinemaofisrael.co.il/בלאק-גק בלאק ג'ק], בספר הקולנוע הישראלי
* [https://www.edb.co.il/title/t0000678/ בלאק ג'ק], באתר אידיבי

קטגוריה:סרטי 2004
קטגוריה:סרטים בעברית
קטגוריה:סרטי פשע ישראליים
דרזינדרטס

דרזינדרטס (שם מדעי: Drazinderetes) הוא סוג של צב נכחד מהמשפחה צבים רכים. צב זה התקיים במשך האאוקן בפקיסטן והיה גדול בהרבה ממרבית הצבים הרכים. משמעות שמו נקראת מהתצורות בהם הוא התגלה - תצורת דרזינדה (Drazinda Formation) עם הסיומת "eretes" ביוונית: "חותר" ומזכירה את שם הסוג הצבים הקיימים Nilssonia.

==תיאור==
המאובנים של הצב התגלו ב-1993 עד 1996 בידי אוניברסיטת מישיגן והמכון הגאולוגי של פקיסטן ואלה הכילו שרידים של מין בודד - Drazinderetes tethyensis, שנקרא על שם ים תטיס הקדום.

צב קדום זה היה גדול יחסית בהתחשב בלוחיות השריון המקוטע שלו, אשר הכיל מעל 8 לוחיות שבורות. השוואה של גודלם העלתה שהצב הגיע לאורך של 0.8 עד 2.18 מטרים (תלוי בהערכות השונות), מה שהופך אותו לגדול גם מהאקססטמיס (Axestemys) מאמריקה הצפונית, שהגיע לאורך 2 מטרים.

== השוואה יחסית לצבים הרכים המודרניים ==
צב זה כנראה היה אוכל כל או קרניבור כמו הצבים הרכים המודרניים אך בניגוד להם הוא התקיים בים הפתוח שלאורך פקיסטן הקדומה כשהם חיים במים מתוקים. ככל הנראה הוא חטף מקרקעית הים טרף של סרטנים ודגים. הוא היה בעל צוואר ארוך ושריון מכופף המתאים לשחייה מהירה כמו בעלי החיים האחרים במשפחת הצבים הרכים וכנראה שהיה בעל אורח חיים אמפיבי.

==קישורים חיצוניים==

==הערות שוליים==

קטגוריה:צבים רכים
קטגוריה:בעלי חיים שחיו באאוקן באסיה
קטגוריה:מאובני טקסונים שתוארו ב-1990
קטגוריה:מגה-פאונה של הפלאוגן באירואסיה
אקססטמיס

אקססטמיס (שם מדעי: Axestemys) הוא סוג של צב נכחד מהמשפחה צבים רכים, אשר התקיים בתקופה ארוכה שבין הקרטיקון המאוחר עד האאוקן של אמריקה הצפונית ואירופה לפני 70.6 עד 13.6 מיליון שנה מזמננו, כאשר הוא שרד את הכחדת הקרטיקון לפני 66 מיליון שנה.

צב זה התגלה בתצורת ברידג'ר שבויומינג ותואר בידי החוקר אדוארד דרינקר קופ ב-1872, כשממצאי מאובנים נוספים שלו התגלו ברחבי ארצות הברית, קנדה וגם בצרפת, בלגיה ואנגליה. בתחילה הוא נקרא בשם המדעי Axestus ("צב הציר"), אך שם זה הועבר לסוג של חיפושיות. את שמו הנוכחי קיבל ב-1899 מהחוקר אוליבר היי , בתוספת הסיומת "emys" - צב מים. נכללים בסוג 6 מינים. על פי הממצאים נראה שהוא התקיים לאורך נהרות וגופי מים מתוקים.

צב זה היה גדול ביותר והגיע לאורך של 1.8 עד 2 מטרים (אצל המין A. byssina), מה שהופך אותו לבין הגדולים שבצבים הרכים, אם כי היה קטן יותר מהדרזינדרטס ומצבים ממשפחות אחרות. ככל הנראה דמה במראהו לצב רך אסייתי ענק, אשר מגיע לגודל דומה.

כמו קרוביו המודרניים הוא היה בעל שריון מכוסה בעור גמיש לאורך העורף והגפיים, מה שנתן לו חופש תנועה במים והיו לו גפיים ארוכות בעלות טופרים בקצוות. היה לו מבנה חוטם מוארך ומקור חזק חסר שיניים. הוא הותאם בצורתו לאורח חיים אמפיבי וכנראה שהיה אוכל כל.

==קישורים חיצוניים==

==הערות שוליים==

קטגוריה:צבים רכים
קטגוריה:בעלי חיים שחיו בקרטיקון עליון באמריקה הצפונית
קטגוריה:בעלי חיים שחיו בפלאוגן באמריקה הצפונית
קטגוריה:מגה-פאונה של הפלאוגן באמריקה הצפונית
קטגוריה:מאובני טקסונים שתוארו ב-1899
היידרון

במיתולוגיה הנורדית, היידרון (נורדית עתיקה: Heiðrún) היא עז אשר אוכלת את עלי העץ לאראד (Læraðr) בוולהאלה. היידרון מוזכרת בשני שירים באדה הפואטית, ובאדה הפרוזאית, שנכתבה במאה ה-13 על ידי סנורי סטורלוסון. באדה הפרוזאית, התמד שיוצא מעטיניה של היידרון הוא המשקה שהאינהרייר שותים בסעודתם האינסופית.

==מקורות==
===אדה פואטית===
באדה הפואטית, היידרון מוזכרת בשיר "הבלדה של גרימניר" (Grímnismál) ובשיר "הפואמה של הינדלה" (Hyndluljóð). הבלדה של גרימניר מתוארכת לתחילת המאה ה-10, ואילו הפואמה של הינדלה כנראה נכתבה בשלב מאוחר יותר בהרבה, כנראה אחרי המאה ה-12, שנים רבות אחרי התנצרות איסלנד.<ref name=":1"></ref>

בשיר "הבלדה של גרימניר", אודין, שמסתיר את עצמו וקורא לעצמו גרימניר, מעונה על ידי בנו המאומץ שנהיה מלך, גיירוד. בנו של גיירוד, אגנאר, מתייחס אל אודין בצורה טובה ומוחה על התנהגות אביו, ואודין מספר לו מידע אודות העולם המיתולוגי הנורדי. בבית 25 של השיר, אודין מספר על היידרון:<ref name=":1" /><ref name=":0"></ref>

ב"פואמה של הינדלה", הענקית הינדלה ופריה מנהלות שיחה זו עם זו. לקראת סוף השיר, פריה מבקשת מהינדלה שתביא לחזירהּ "משקה זיכרון". בתגובתה הינדלה משתמשת במילה "היידרון" ככינוי גנאי בהקשר של התנהגותה המינית של פריה:<ref name=":1" /><ref name=":0" />

===אדה פרוזאית===
ב"הטעיה של גילבי" באדה הפרוזאית, המלך גילבי (שקורא לעצמו גאנגלרי) שואל שלושה אנשים ("גבוה", "גבוה באותה מידה", ו"שלישי") שאלות אודות העולם המיתולוגי הנורדי. אחרי שמספרים לו על האוכל האינסופי שהאיינהרייר אוכלים בוולהאלה, הוא שואל מה האיינהרייר שותים שלא אוזל להם כמו האוכל שהם אוכלים. גבוה משיב לו שזו שאלה משונה, ושאם אודין היה מגיש לסועדים אצלו מים, הם היו שמחים לקבל גם מים. הוא מוסיף שהמציאות היא אחרת: יש עז בשם היידרון שניצבת מעל ולהאלה שניזונה מהעלים של העץ המוכר לכל ששמו לאראד. מהעטין של העז יוצא תמד שכל יום ממלא חבית מספיק גדולה כך שהתמד מספיק לכל האיינהריאר.<ref></ref>

ג'ון לינדו כותב אודות הכתוב בהטעיה של גילבי שסנורי כנראה הסתמך על הכתוב ב"בלדה של גרימניר", ויצר את ההקבלה לחזיר המיתולוגי סרימניר אשר מזין את האיינהרייר.<ref name=":0" />

==קישורים חיצוניים==

==הערות שוליים==

קטגוריה:מיתולוגיה נורדית
צב רך הגנגס

צב רך הגנגס (שם מדעי: Nilssonia gangetica) הוא מין של צב מהמשפחה צבים רכים, החי בנהרות גדולים בדרום אסיה והוא מצוי בטבע בסכנת הכחדה. הוא חי בטבע במדינות הודו, בנגלדש, נפאל, פקיסטן ואפגניסטן. הצב נחשב לקדוש בדת ההינדית והוא מגודל במספר מקדשים בהודו. צב זה הוא קרובו של צב רך בוסטמי.

צב זה הוא די גדול ומגיע לאורך של עד 94 ס"מ ולמשקל של 50 ק"ג בקירוב. הוא בעל עיניים ונחיריים בולטים מעל ראשו, מה שמאפשר לו לנשום ביעילות ובעל שריון נמוך ורחב בצבע שחור-אפור עד ירוק כהה עם מספר "כתמי עיניים" בהירים מעליו והפנים צהובות עד אפורות. הנקבות מעט יותר גדולות מהזכרים.

הצב מצוי לאורך הודו וסביבותיה בנהרות רחבים כמו הגנגס, האינדוס, פדמה, נהר מגנה , נהר ג'מונה , נהר נרמננדה , נהר מהאנדי ויובליהם השונים וכן בביצות. הוא שוכן מים לרוב ונע במהירות במים, בעודו מחפש טרף של דגים, צפרדעים, חרקים וסרטנים וגם צמחי מים שונים. הוא מספיק חזק כדי לתפוס עופות מים שוחים כמו ברווזיים וקורמורניים ואף צבים רכים אחרים.

הנקבות בונות קן בוצי על גדת הנהר ומטילה בין 11 ל-47 ביצים.

==קישורים חיצוניים==

==הערות שוליים==

קטגוריה:טקסונים שתוארו בידי ז'ורז' קיווייה
קטגוריה:צבים רכים
קטגוריה:בעלי חיים שתוארו ב-1825
קטגוריה:מגה-פאונה של אירואסיה
מגדל ויקטוריה (גרנזי)

מגדל ויקטוריה (באנגלית: Victoria Tower) הוא מבנה ואנדרטה, הניצב בעיר סנט פיטר פורט, בירת האי גרנזי.

==היסטוריה==
המגדל הוקם במחצית המאה ה-19, לציון ביקורם באי בשנת 1846 של המלכה ויקטוריה ובעלה הנסיך אלברט. ביקורם היה חטוף ומפתיע, אך חשוב, שכן היה הביקור המלכותי הבריטי הראשון באי.

המגדל ניצב בגובה של 61 מטר מעל פני הים, בנקודה גבוהה המשקיפה על הנמל של סנט פיטר פורט בחוף המזרחי של האי. אבן הפינה למגדל הונחה בטקס רב משתתפים בראשות מושל האי ג'ון בל , שנערך ב-27 במאי 1848. באותו מעמד הוטמנה ביסודות המגדל קפסולת זמן שהכילה מטבעות של בריטניה ושל גרנזי. מתכנן המגדל היה האדריכל הסקוטי ויליאם קולינג (William Colling).

סביב המגדל הוקם גן ציבורי, שבו הוצבו שני תותחים רוסיים שנלקחו שלל במהלך מלחמת קרים. מאוחר יותר הם נלקחו מהמקום, ובמקומם הוצבו ארבעה תותחים גרמנים ממלחמת העולם הראשונה. שניים מהם מוצבים עדיין בגן.

בשנת 1859 ערכו המלכה ויקטוריה והנסיך אלברט ביקור שני באי, שבמהלכו ביקרו גם במגדל.

בשנת 1999 נסגר המגדל לציבור בשל בעיות בטיחות. לאחר שיפוצים הוא שב ונפתח לקהל שבע שנים לאחר מכן.

==המגדל==
המגדל, שגובהו 31 מטר, נבנה בעיקרו מאבן גרניט ורודה שהופקה במחצבה מקומית. חתך המגדל הוא רבוע וקירותיו משופעים. בראשו מעקה מבוצר ועליו ארבעה צריחים מרובעים ומבנה מתומן המוכתר בנזר של אבן. מדרגות בתוך המגדל מובילות אל מרפסת תצפית בראשו, שממנה נשקף מראה מרהיב של העיר סנט פיטר פורט וסביבותיה.

האדריכל קולינג שאב השראה בתכנון המגדל ממבנים של ימי הביניים, דוגמת הפאלאצו פובליקו בעיר סיינה שבאיטליה.

==קישורים חיצוניים==

* [http://www.museums.gov.gg/victoriatower המגדל], באתר המוזיאונים והגלריות של גרנזי
* [https://www.bbc.co.uk/guernsey/content/articles/2007/06/14/victoria_tower_feature.shtml המגדל], באתר ה-BBC

קטגוריה:אירופה: אנדרטאות
קטגוריה:גרנזי
קטגוריה:המלכה ויקטוריה
Red Moon in Venus

Red Moon in Venus (בעברית: ירח אדום בנוגה) הוא אלבום האולפן השלישי של הזמרת-יוצרת הקולומביאנית-אמריקאית קאלי אוצ'יס. האלבום יצא לאור ב-3 במרץ 2023, על ידי חברת התקליטים גפן רקורדס.<ref></ref>

== רקע והכרזה ==
ב-11 בינואר 2022, הודיעה אוצ'יס שהיא סיימה את הקלטות אלבום האולפן השלישי שלה.<ref></ref> ב-21 באפריל 2022, סיפרה אוצ'יס בריאיון למגזין בילבורד שיש לה שני אלבומים מוכנים בשפות שונות, אחד באנגלית ואחד בספרדית.<ref></ref> ב-2 בספטמבר 2022, הוציאה אוצ'יס את השיר "No Hay Ley", הוצאת הסולו הראשונה שלה מזה כמעט שנתיים.<ref></ref> ב-9 בדצמבר 2022, הודיעה אוצ'יס שהציגה את האלבום החדש לחברת התקליטים שלה, ותיארה אותו כ"תרומתה האחרונה לעולם הזה".<ref></ref> ב-19 בינואר 2023, יצא לאור הסינגל "I Wish You Roses", יחד עם הווידאו קליפ שלו. השיר הופק על ידי דילן ויגינס וג'וש קרוקר.<ref></ref> לפי אוצ'יס, השיר עוסק ב"יכולת לשחרר אנשים באהבה".<ref></ref>

ב-23 בינואר, הכריזה אוצ'יס על צאת אלבומה באנגלית הנקרא Red Moon in Venus. באותו הפרסום חשפה את תאריך יציאתו והעטיפות.<ref></ref>

אוצ'יס חשפה שהאלבום הוא בהשראת האסטרולוגיה, ורצתה לשקף את ירח הדם כטריגר "לשלוח את הרגשות שלך לסיבוב".<ref name="consequence"></ref>

== רשימות סוף שנה ==
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|100 האלבומים הטובים ביותר לשנת 2023
|29
|<ref name=":02"></ref>
|}

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Red Moon in Venus
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|3 במרץ 2023
|הורדה דיגיטלית • סטרימינג • תקליטור • תקליט • מארז תקליטורים
|גפן רקורדס
|style="text-align:center;"|<ref>Release formats for Red Moon in Venus on January 27, 2023:
* 
* 
* 
* 
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2023
קטגוריה:אלבומי קאלי אוצ'יס
קטגוריה:אלבומים באנגלית
קטגוריה:אלבומי חברת אינטרסקופ רקורדס
טברנק

טברנק היא להקת פאנק רוק ורוק ישראלי מתל אביב-יפו. הלהקה קמה ב-2017 בתור "גרסת המשך" ללהקת בוא לבר, שהתפרקה בשנת 2013.<ref></ref> הלהקה הוציאה שלושה אלבומים: "מוריס אקדמי" ב-2018, "שרים טברנק" ב-2020 ו-"חוק השלוש" ב-2023.

שירי הלהקה, בדומה ללהקות פאנק-רוק אחרות, דנים בצורה הומוריסטית על אלכוהול ועישון של מגוון סמים, אם כי חלק מהשירים הם על נושאים פוליטיים.

== פעילות הלהקה ==
הלהקה הוקמה בשנת 2017 על ידי לירון שפר, איתן רז וישי ברגר בשם "טברנק" (מאוית: Tabarnak), שהיא קללה שמקורה בקוויבק, קנדה, השאובה מצרפתית, מעין מקבילה ל"שיט!" או "לעזאזל!". חבר של ברגר הדביק אותו בסלנג, ומכאן הפך גם לשם הלהקה. חברי הלהקה היו גם חברי "בוא לבר", ומילות השיר "פאף של ז׳ו" מתייחסות לתקופה ההיא: "כבר פירקנו להקה אחת כי כמה, כמה, כמה אפשר לשיר רק על באנגים, וויד ושגידע."

במאי 2018 יצא האלבום הראשון של הלהקה, "מוריס אקדמי", שהוקלט בג'אפה סאונד. האלבום זכה להצלחה בקהילת הפאנק בישראל.

בינואר 2020 הלהקה הוציאה את האלבום "שרים טברנק", והשיר "מדינה מחלה" מהאלבום נבחר על ידי מאזיני "רדיו הקצה" למקום הראשון במצעד השנתי.

== שירים ==
להקת טברנק בהופעה במועדון הבארבי בתל אביב, 10 באפריל 2023. בתמונה חסר חבר הלהקה חיים בנימיני, שהיה מחוץ למסגרת התמונה.
טברנק, לעומת ההרכב הקודם "בוא לבר", הוא הרכב פוליטי יותר, העוסק בפוליטיקה שמאלנית. למשל בשיר "מדינה מחלה", בו הובעה ביקורת כלפי הכיבוש הישראלי, ובשיר "פותחים על העולם" בו הובעה ביקורת על המערכת הקפיטליסטית. בכמה שירים, בהם "רדיו טברנק", הם מעודדים תמיכה בזכויות בעלי חיים.

== דיסקוגרפיה ==
* מוריס אקדמי (2018)
* שרים טברנק (2020)
* חוק השלוש (2023)

== קישורים חיצוניים ==
* 

== הערות שוליים ==

קטגוריה:להקות פאנק (Punk) ישראליות
קטגוריה:להקות שהוקמו בשנת 2017
מטאו אלמאני

מטאו אלמאני פונט (בספרדית: Mateu Alemany Font; נולד ב-24 בפברואר 1963) הוא עורך דין מהאיים הבלאריים שבין מרץ 2021 לספטמבר 2023 כיהן בתפקיד המנהל הספורטיבי בברצלונה. בין 2000–2005 ו-2009–2010 הוא היה נשיא ריאל מיורקה. בין 2017 ל-2019 הוא היה מנהל כללי בוולנסיה.

== קריירה ==
אלמאני נולד ב-24 בפברואר 1963 באנדטראקס, מיורקה. ב-1985 הוא למד תואר במשפטים באוניברסיטת האיים הבלאריים. מאוחר יותר השיג תואר שני בחשבונאות פיננסית.<ref></ref>

בשנת 1990 הוא מונה לסגן מנהל במיורקה. בשנת 1993, תחת נשיאותו של ברטולומה בלטרן הוא הפך למנכ"ל המועדון.

במהלך תקופתו כמנכ"ל, המועדון חווה מספר שינויים מוסדיים, כמו רכישת המועדון על ידי התאגיד Grupo Zeta ומינוי הנשיא אנטוניו אסנסיו בעקבותיה.

בשנת 2000, פלורנטינו פרז ניצח בבחירות לנשיאות ריאל מדריד, והציע לאלמאני את תפקיד מנכ"ל המועדון. אלמאני דחה את ההצעה.<ref></ref> באותה שנה מונה אלמאני לנשיא מיורקה.<ref></ref> בתקופת הנשיאות של אלמאני, מיורקה ניצחה בגמר גביע המלך הספרדי לשנת 2003, עם שערים של וולטר פנדיאני וסמואל אטו.<ref></ref>

אלמני ארגן את הרכישה של אטו תמורת 4.4 מיליון פאונד; שהיה הסכום הגבוה ביותר אותו שילם המועדון על שחקן עד אז. אטו חתם בברצלונה בקיץ 2004 תמורת דמי העברה של 24 מיליון יורו, לאחר משא ומתן ארוך בו הייתה מעורבת גם ריאל מדריד<ref name="ToWatch"></ref>. אטו עזב את מיורקה עם 54 שערים בלה ליגה, ובכך שבר שיא מועדון נוסף. בשנת 2004 אלמאני ארגן החתמות של מספר שחקנים, וכן את שיבת המאמן הקטור קופר. למרות זאת, בשנת 2005, אלמאני עזב את נשיאות המועדון שכן מיורקה הייתה על סף ירידת ליגה.<ref></ref><ref></ref><ref></ref>

בשנת 2007, הוביל אלמאני קמפיין לא מוצלח לנשיאות פדרציית הכדורגל הספרדית המלכותית.<ref></ref> ב-2009 חזר אלמאני למיורקה כנשיא המועדון.<ref></ref> הוא עזב את התפקיד ביוני 2010, ומכר את מניותיו במועדון ללורנצו סרה פרר.<ref></ref><ref></ref>

ב-27 במרץ 2017, מונה אלמני למנהל הכללי של ולנסיה.<ref></ref> תחת ניהולו שוחררו מספר שחקנים בעמדות בכירות, והמועדון רכש במקומם רק שחקנים מתחת לגיל 26. תחת ניהולו ולנסיה הייתה הקבוצה הצעירה בליגה, וגיל השחקנים הממוצע היה 25. ב-7 בנובמבר 2019 הוא פוטר מהתפקיד.<ref></ref>

ב-26 במרץ 2021, הוא נכנס לתפקידו כמנהל הכדורגל של ברצלונה תחת הנשיאות של ז'ואן לאפורטה.<ref></ref>. תקופתו עמדה בסימן של הבראת המועדון מהחובות אותם הותיר הנשיא ג'וזף מריה ברתומאו. בשלהי 2021, הקבוצה הגיעה לשפל, והודחה משלב הבתים של ליגת האלופות. אף על פי כן, הקבוצה התחזקה בתחילת 2022 תחת המאמן צ'אבי, והביסה את ריאל מדריד 4–0. עונה לאחר מכן, זכתה הקבוצה באליפות. תחת אלמאן הוחתמו שחקנים שהשפיעו רבות על אותה התאוששות, כמו פייר-אמריק אובאמיינג, רוברט לבנדובסקי, ופרנק קסייה. הוא היה אמור לעזוב ב-30 ביוני 2023, אך החליט להישאר. ברם, הוא עזב שוב בסוף אותו חלון העברות, לאחר שהמאמן הספורטיבי החדש דקו קיבל סמכות מלאה. אף על פי כן, גם באותו חלון, החתים אלמאני שחקנים, כגון אילקאיי גונדואן, שהגיע בהעברה חופשית.

==הערות שוליים==

קטגוריה:מיורקה (כדורגל)
קטגוריה:עסקני כדורגל
קטגוריה:ולנסיה (כדורגל)
קטגוריה:ברצלונה (כדורגל)
קטגוריה:ספרדים שנולדו ב-1963
יצחק שטיילינג

כדורגלני מכבי יפו ב-1968. מימין לשמאל: [[יוסף סדרינה, יצחק שטיילינג, יצחק בלום, דוד אלעזר]]
יצחק שטיילינג (1 באוגוסט 1949, יפו, ישראל–9 באוקטובר 1971, תל אביב, ישראל), היה כדורגלן ישראלי, אשר שיחק בעמדת הקשר הנסוג ומזוהה עם קבוצת מכבי יפו.

==קורות חייו==
יצחק שטיילינג נולד בשכונת גבעת עלייה ביפו, [https://gravez.me/en/deceased/F3BE4AD1-41C6-4ECB-BE6B-6F8979416E43 לראובן] (1924–1980) ניצול שואה יליד לבוב, ו[https://gravez.me/en/deceased/22714111-BE79-4717-A99F-8F6371E21F0B לחנה] (1923–2011). המשפחה התגוררה בסמוך לקולנוע גלרון. בגיל 11 הצטרף לקבוצת הילדים של מכבי יפו. משחקו הראשון בבוגרים נערך ב-28 במאי 1966 מול הפועל פתח תקווה, במחזור האחרון של עונת 1965/1966 בליגה הלאומית. שטיילינג שיחק בתפקיד קשר נסוג, היה גבה קומה ונודע במשחקו האלגנטי והמדויק. הוא התחבב על אוהדי הקבוצה והנהלתה ונודע בכינויו "סינג סינג" משום דמיונו הפיזי לסולן להקת הרוק שהייתה פופולרית בישראל "The sing sing". בנוסף כונה על ידי אוהדי הקבוצה "פנג'אר" (מלאדינו: סלק, מילה השאולה מטורקית: Pancar) משום שפניו היו מאדימות מאוד כאשר רץ.

שטיילינג התבלט כאחד הקשרים המחוננים בליגה. הוא שיחק בשורות הקבוצה 100 משחקי ליגה ובהם כבש 3 שערים. משחקו האחרון בשורות מכבי יפו היה ב-18 באפריל 1970, בשלהי עונת 1969/1970 בליגה הלאומית מול הפועל כפר סבא. הקבוצה שאומנה על ידי איינשטיין קליש ירדה בסיום העונה לליגה א' שהייתה השנייה בישראל. בסיום העונה ביקש שטיילינג וקיבל שחרור ממכבי יפו, ועבר לשחק בבית"ר תל אביב.

ב-1967 זומן שטיילינג על ידי רחביה רוזנבוים לשורות נבחרת הנוער בכדורגל והשתתף עימה בטורניר הכדורגל בקאן. ב-1969 נכלל שטיילינג בסגל הנבחרת לגביע אסיה לנוער שנערך בבנגקוק ובו סיימה הנבחרת במקום הרביעי, לאחר שהפסידה לנבחרת איראן בכדורגל 1–2 במשחק על המקום השלישי.

ב-1969 במהלך טורניר גביע אסיה לנוער שנערך בבנגקוק חש שטיילינג בכאבים עזים בפלג גופו התחתון. עם שובו לישראל נמצא כי לקה בסרטן האשכים. הוא נותח והחל בטיפול רפואי, אך המחלה התפשטה בגופו. לאחר שעבר ממכבי יפו לבית"ר תל אביב חלה החמרה במצבו ובפועל לא שיחק במשחקי הקבוצה. שטיילינג הלך לעולמו ב-9 באוקטובר 1971 והובא למנוחות בבית העלמין הדרום בחולון. ב-1973 נערכו משחקי הוקרה לזכרו במסגרת "גביע לזכר יצחק שטיילינג" ובגביע זכתה מכבי יפו.

==לקריאה נוספת==
* ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

== קישורים חיצוניים ==

* 
* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני בית"ר תל אביב
קטגוריה:כדורגלני נבחרת ישראל
קטגוריה:ישראלים שנולדו ב-1949
קטגוריה:ישראלים שנפטרו ב-1971
מוזיאון בית הפסיפס ביפו

מוזיאון בית הפסיפס ביפו הוא מוזיאון לאמנות ישראלית השוכן ברחוב יהודה הימית 26 בעיר יפו. המוזיאון הוקם על ידי אמן הפסיפס, יוסף לוגסי, אשר ביטא בעבודותיו זיקה חזקה לתולדות הציונות ולחידוש היישוב היהודי בארץ ישראל במאה העשרים ועד ראשית המאה העשרים ואחת, עת נפטר.

לוגסי (1949 במרוקו-2018) הנציח אירועים ומעל למאה אישים מההנהגה היהודית במאה השנים הראשונות לציונות ולתקומת מדינת ישראל.

כיום, המוזיאון מנוהל על ידי בני משפחתו, וזכה לכתבות סיקור מעיתונים כגון "הארץ", "מאקו", ""ynet", מסע אחר" וה"וושינגטון פוסט".

==קישורים חיצוניים==
* 

* [https://www.youtube.com/watch?v=sMU6zwGxZzE "560 דיוקנאות במקדש הפסיפס של משפחת לוגאסי"], כתבה בערוץ 10
* [https://www.news1.co.il/Archive/0026-D-137782-00.html כל גיבורי התקומה בדירת גג אחת ביפו], כתבה באתר News1 מחלקה ראשונה
* 
* 
* [https://www.makorrishon.co.il/nrg/online/55/ART/978/627.html טעימות ביפו], כתבה על סיור ביפו במעריב
* [https://www.masa.co.il/article/%D7%94%D7%91%D7%AA%D7%99%D7%9D-%D7%94%D7%9B%D7%99-%D7%9E%D7%99%D7%95%D7%97%D7%93%D7%99%D7%9D-%D7%91%D7%99%D7%A9%D7%A8%D7%90%D7%9C/ הבתים הכי מיוחדים בישראל], כתבה במגזין מסע אחר

קטגוריה:ישראל: מוזיאונים
קטגוריה:יפו: תרבות
ויקטור (יוטה)

ויקטור (באנגלית: Victor) היא עיירת רפאים בעמק קסטל שבצפון מחוז אמרי, יוטה, ארצות הברית.

== תיאור ==
העיירה הייתה מיושבת מ-1910 עד 1920. העיירה נקראת על שמו של ג'ורג' וו. ויקטור, עובד דואר.

== היסטוריה ==
העיירה הוקמה בשנת 1910, כאשר סכר שנפרץ בסמוך לעיירה דזרט לייק הציף את אדמת דזרט לייק עם מים שהכילו אלקלי שהפכו את הקרקע באזור לקרקע אלקלית. השינוי בקרקע גרם לכך שלא היה ניתן לגדל גידולים חקלאיים באזור דזרט לייק וכתוצאה מכך תושבי דזרט לייק נאלצו לעבור לאזור אחר כדי להמשיך לעסוק בחקלאות. הם ייסדו עיירה חדשה 9.7 ק"מ מזרחית לאלמו שלה הם קראו ויקטור. תושבי ויקטור ייסדו במקום מספר בתים ובית ספר. חקלאי ויקטור התקשו לגדל גידולים חקלאיים בוויקטור, מכיוון שהאזור היה הרבה יותר יבש מאזור דזרט לייק. סופות חול שנוצרו בעקבות הדיונות באזור פגעו בשטחים החקלאיים ובעיירה. ב-1920 בצורת מתמשכת גרמה לתושבי ויקטור לנטוש את העיירה. מבנה בית הספר, בית הקברות ומספר מבנים נוספים נשארו נטושים באתר ולא נהרסו.

== קישורים חיצוניים ==

* 

קטגוריה:ערי רפאים בארצות הברית
קטגוריה:יישובים שהוקמו ב-1910
קטגוריה:יוטה: יישובים
פרדריק גרגורי

פרדריק גרגורי (באנגלית: Frederick Drew Gregory; נולד ב-7 בינואר 1941, וושינגטון די.סי) הוא טייס קרב ואסטרונאוט בתוכנית מעבורות החלל לשעבר של נאס"א.

בשנת 2021 על שמו נקרא אסטרואיד 95449.

==קורות חיים==
פרדריק גרגורי נולד בוושינגטון למשפחת מחנכים. לפי השערת המשפחה אבותיה הגיעו ממדגסקר.

לאחר סיום בית הספר הוא למד באקדמיית חיל האוויר של ארצות הברית וסיים קורס טיס במסוק. לאחר סיום הלימודים הוא הוצב בווייטנאם שירת בה עד לשנת 1967. גרגורי עבר הסבה לטייס קרב במטוס ובהמשך קיבל הסמכה כטייס ניסוי. במהלך שירותו הוא ביצע 550 פעילויות מבצעיות.

בשנת 1977 גרגורי סיים לימודי תואר שני בתחום מערכות מידע באוניברסיטת ג'ורג' וושינגטון.

==שרות בתחום החלל==
בשנת 1978 גרגורי נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1985 הוא השתתף במשימת STS-51-B של מעבורת החלל צ'לנג'ר כטייס. במשימת STS-33 בשנת 1989 הוא היה מפקד צוות של מעבורת החלל דיסקברי. 1991 הוא היה מפקד צוות STS-44 שהמריא על סיפון מעבורת החלל אטלנטיס.

בשנת 1992 גרגורי עבר לתפקידי מינהל בנאס"א. בשנת 2002 הוא קיבל מינוי של סגן מנהל הארגון. בשנת 2005 גרגורי היה מספר חודשים מנהל נאס"א בפועל עד שמייקל גריפין קיבל מינוי קבוע. בשנת 2005 הוא עזב את נאס"א.

==קישורים חיצוניים==

* 
* [http://www.spacefacts.de/bios/astronauts/english/gregory_frederick.htm קורות חיים]
* [https://historycollection.jsc.nasa.gov/JSCHistoryPortal/history/oral_histories/GregoryFD/gregoryfd.htm ראיון עם פרדריק גרגורי]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:בוגרי אוניברסיטת ג'ורג' וושינגטון
קטגוריה:אנשי הכוחות המזוינים של ארצות הברית במלחמת וייטנאם
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:עובדי נאס"א
קטגוריה:אמריקאים שנולדו ב-1941
זן מקגראת'

זן מקגראת (באנגלית: Zen McGrath; נולד ב-30 ביולי 2002) הוא שחקן אוסטרלי.

== ביוגרפיה ==
מקגראת' נולד וגדל במלבורן. הוא בנם של מדען מוח ורופא מרדים, האמצעי בין שלושה אחים. אחיו גוליבר (1998) ווינטה (2005) אף הם שחקנים. המשפחה עברה מאוחר יותר לברמינגהאם, בריטניה.<ref>[https://www.empireonline.com/people/gulliver-mcgrath/ Gulliver McGrath]. In: empireonline.com (abgerufen am 16. Juni 2022).</ref>

== קריירה ==
לאחר שאחיו גוליבר התחיל כשחקן ילד בקולנוע ובטלוויזיה האוסטרלית בסוף שנות ה-2000, זן מקגראת' בן ה-11 ערך את הופעת הבכורה שלו בסרט מול אחיו וינטה בסרט העלילתי "Aloft" של קלאודיה יוסה משנת 2014. בדרמה המשפחתית עטורת הפרסים, הוא כיכב בתפקיד איוון, שנאבק עם אמו החד-הורית הקשה (בגילומה של ג'ניפר קונלי) ואחיו החולה הקשה (וינטה מקגראת'). את הדמות הבוגרת גילם קיליאן מרפי. המבקרים ערכו השוואות לתיאורו של האנטר מק'קרקן בסרט "עץ החיים" משנת 2011.<ref>Lindsey Bahr: [https://apnews.com/article/b97b598648cd46f8b64a4d1174d002d8 Review: Melancholy ‘Aloft’ buckles under leaden themes]. In: apnews.com, 19. Mai 2015 (abgerufen am 16. Juni 2022).</ref> שנה לאחר מכן, שיחק מקגראת' בתפקיד החוזר של ג'וש בסדרת הטלוויזיה האמריקאית "דיג", בה שיחק לצד לורן אמברוז. 

ב-2016 לוהק יחד עם אחיו וינטה לתפקיד בסרט המשפחתי האוסטרלי של קריב סטנדרס "Red Dog", בכיכובם של ג'ייסון אייזקס ולוי מילר.

מקגראת' כיכב בסרטים הקצרים עטורי הפרסים של טוני רדבסקי האוסטרלי "Pilè" משת 2017 ו-"Risen" משנת 2020. על משחקו בסרט "Risen" הוא קיבל מועמדות לפרס מועמד החדש הטוב ביותר בפסטיבל הסרטים בסנט קילדה, פסטיבל הסרטים הקצרים הגדול באוסטרליה.<ref>[https://www.imdb.com/name/nm5628728/awards Zen McGrath – Awards]. In: imdb.com (abgerufen am 16. Juni 2022).</ref>

בשנת 2022, מקגראת' זכה לתהילה בינלאומית בזכות משחקו בסרט העלילתי של פלוריאן זלר "הבן", בו גילם את התפקיד הראשי לצד יו ג'קמן. המחזאי והבמאי הצרפתים חיפשו שחקן לא ידוע לתפקיד ילד בן ה-17 בליהוק עולמי לעיבוד התיאטרלי לסרט. זלר שיבח מאוחר יותר את מקגראת' על "עוצמתו" ו"כוחו הרגשי" שבאו לידי ביטוי במשחק.<ref>Scott Roxborough: [https://www.hollywoodreporter.com/movies/movie-news/anthony-hopkins-joins-the-father-follow-up-the-son-1235029597/ Anthony Hopkins Joins Cast of ‘The Father’ Follow-Up ‘The Son’]. In: hollywoodreporter.com, 11. Oktober 2021 (abgerufen am 16. Juni 2022).</ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2014
|Aloft
|איוון הצעיר
|
|-
|2016
|Red Dog: True Blue
|תיאו קרטר
|
|-
|2023
|הבן <small>(אנ')</small>
|ניקולאס מילר
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2015
|דיג
|ג'וש
|תפקיד ראשי; 10 פרקים
|-
|2019
|אוטופיה <small>(אנ')</small>
|דניאל
|פרק: "Working with Children"
|}
==קישורים חיצוניים==

== הערות שוליים ==

קטגוריה:שחקני קולנוע וטלוויזיה אוסטרלים
קטגוריה:שחקנים ילדים אוסטרלים
קטגוריה:אוסטרלים שנולדו ב-2002